**Отчет за дейността на НЧ“Прогрес-1928 г.“ с.Ново Лески за 2022г.**

В своето дълголетно съществуване НЧ“Прогрес-1928г.“, с.Ново Лески се превърна в основно ядро на културата със своето място и роля в живота на местната общност.

Той се възприема от обществото като културна институция, завоювала своите позиции през годините и доказала, че е необходима и трябва да я има. Заедно с това се откроява и специфичната мисия на читалището за съхранение и развитие на традиционните български ценности.

Основните функции и задачи, коти стояха пред читалището бяха:

Затвърждаване позицията на читалището като водещо културно средище; обогатяване на културния живот с традиционни и нови форми, развитие на библиотечната дейност; превръщане на читалището в информационен център; съхраняване на местните народни обичаи и традиции.

Въпреки трудностите, през които преминаваме, тези функции бяха изпълнени в голяма степен.

Изключително трудна беше изминалата 2022 г., но въпреки това, читалището организира традиционните празници и чествания, свързани с местния и националния календар. Самодейците от читалищните състави бяха основни участници в провеждането на културните изяви и събития. Годината започнахме с провеждане на обичая Бабугери на 6 януари , Йордановден. На 21 януари младите майки в селото под ръководството на читалището поздрави фелшера , а вечерта беше организирана вечер, посветена на родилната помощ.

На първи февруари самодейците при читалището , съвместно с Кметството и Пенсионерския клуб зарязаха лозята извън селото, като всичко това се случва, както е било в миналото - с песни в лозята и придължение в кръчмата. В началото на месец март проведохме Мартенските празници - 1 март – Ден на самодееца, 3 март и 8 март.

На 31 юли мъжката певческа група и танцовия състав участваха в XVI събор на народното творчество „Пирин пее“, където се представиха много добре. Самодейците взеха участие и в празника на селото на 26 октомври – Димитровден.

Годината завърши с колям Коледен концерт и веселие на площада.

**1.Библиотечна дейност.**

Една от основните дейности на читалището е библиотечната дейност. Основната цел е привличане на читатели , като се започне от групите в детската градина до пенсионна възраст. Библиотеката е една наистина работеща библиотека в полза на своите ползватели.

Читалищната библиотека обслужва населението на селото и главната и задача е работа с читателя, масова дейност, справочно-библиографска и краеведска дейност, комплектуване и организация на библиотечния фонд, който да отговаря на нуждите от пълноценно информационно обслужване на читателите. Всяка година на 6 януари библиотеката прави витрина , посветена на годишнина от рождението на големия революционер и поет Христо Ботев и запознава читателите с живота и делото на този велик БЪЛГАРИН .

Библиотеката разполага с 4391т. литература. Броят на обслужваните читатели е около 200 и включва всички възрастови групи. Изключително интересни са мероприятията, посветено на Баба Марта, Дядо Коледа, Празник на книгата.

Традиция е в края на всяка година библиотеката да провежда конкурс за „Най-красива Сурвачка“. В него се включиха ученици до 6 клас.

Такава беше годината – трудна за всички, но въпреки всичко не сме спряли да работим.

Председател ЧН:

/Стефан Терзиев/